
Vedtekter for Seniornett Drammen 

§ 1 Formål 
Seniornett Drammen har som formål å arbeide for seniorers deltagelse i IKT-samfunnet i sitt område. Dette skjer via kurs, personlig og skriftlig veiledning og f.eks. datacafe. 
§ 2 Medlemskap 
Alle seniorer som ønsker mer kunnskap om IKT, og seniorer som ønsker å veilede andre om IKT kan bli medlem. Medlemskap tegnes i Seniornett, og alle medlemmer med postadresse i Drammen vil overføres til Seniornett Drammen hvis de ønsker dette. 
Kontingenten betales til Seniornett Norge, som deretter vil overføre en andel til Seniornett Drammen. 
§ 3 Seniornett Drammens organer 
Foreningens organer er: a) årsmøtet, b) styret 
a)  Årsmøtet 
Årsmøtet er foreningens øverste myndighet og skal avholdes innen utgangen av mars. Årsmøtet skal behandle følgende saker: 
1. Godkjenning av innkalling, valg av møteleder, referent og to medlemmer til å undertegne protokollen. 
2. Styrets årsmelding 
3. Regnskap 
4. Godkjenne budsjett for neste år 
5. Valg av styremedlemmer, varamedlem og revisor 
6. Innmeldte saker 
Avgjørelser tas med simpelt flertall blant de fremmøtte 
b) Styret 
Seniornett Drammen skal ha et styre bestående av minst 3 personer. 
Styret konstituerer seg selv. 
Valgene gjelder for 2 år. (ved første valg bør 50 % velges for ett år) 
Seniornett Drammen vil ha egen nettside via Seniornett Norge. Redaktør utpekes av styret. Styret leder foreningens virksomhet mellom årsmøtene innenfor de fullmakter og pålegg som årsmøtet har vedtatt.
Styreleder innkaller til styremøte på eget initiativ, eller når minst to styremedlemmer krever det. Styret er beslutningsdyktig når 2/3 av styrets medlemmer er til stede. Ved stemmelikhet har styrelederen dobbeltstemme. 
Styret offentliggjør på nettstedet tidspunkt for årsmøte 1 måned i forveien. Styret innkaller til årsmøte minst 21 dager før årsmøtet avholdes. 
Forslag som ønskes behandlet på årsmøtet må være sendt styret innen 14 dager før årsmøtet. 
Vedtektsendringer vedtas på Årsmøtet med minst 2/3 flertall Seniornett Drammen har rett til å benytte logoen til Seniornett. Referat fra årsmøtet og årsmeldingen sendes Seniornett. Seniornett Drammen oppnevner en kontaktperson for kommunikasjonen med Seniornett. 
§ 4 Oppløsning 
Forslag til oppløsning sendes som forslag til Årsmøtet minst 14 dager før møtet. Årsmøtet kan med minst 2/3 flertall av de avgitte stemmer vedta å oppløse Seniornett Drammen, og oppløsning eller nedleggelse av en forening skal meldes til Seniornett. Eventuelle aktiva overføres Seniornett med formål å styrke arbeidet med organisasjonens foreninger. Ved fusjon mellom foreninger forblir aktiva i den fusjonerte foreningen. Opphører Seniornett Drammen av annen årsak, skal dette meldes til Seniornett. Foreningens midler skal da tilfalle Seniornett.

